**GUVERNUL REPUBLICII MOLDOVA**

**H O T Ă R Î R E nr.\_\_\_\_\_**

**din \_\_\_\_ \_\_\_\_\_\_\_\_\_\_\_\_\_2018**

**cu privire la aprobarea priorităților de politici sectoriale (2019-2021)**

**........................................................................................................................................**

În conformitate cu prevederile Legii pentru aprobarea Strategiei naționale de dezvoltare „Moldova 2020” nr.166 din 11 iulie 2012 (Monitorul Oficial al Republicii Moldova, 2012, nr.245-247, art.791), precum şi în scopul asigurării unei administrări responsabile şi eficiente în cadrul ministerelor şi altor autorităţi administrative centrale, Guvernul

**HOTĂRĂŞTE:**

1. Se aprobă lista priorităților de politici sectoriale (2019-2021), conform anexei.
2. Prioritățile de politici sectoriale vor sta la baza elaborării Cadrului Bugetar pe Termen Mediu (2019-2021).
3. Autoritățile publice centrale vor avea rolul de supraveghere a procesului de implementare a priorităților de politici sectoriale stabilite șivor asigura reflectarea maximă a priorităţilor de politici sectoriale în cadrul de finanţare pe termen mediu.
4. Autoritățile publice centrale vor asigura realizarea priorităților de politici sectoriale în domeniul lor de competenţă, în limita mijloacelor bugetare aprobate.

**PRIM-MINISTRU Pavel FILIP**

Contrasemnează:

Ministrul Finanțelor Octavian ARMAȘU

Anexă

Aprobat prin Hotărîrea Guvernului

nr.\_\_ din \_\_\_\_\_\_\_2018

**Priorități de politici sectoriale pe termen mediu**

1. **DOMENII DE PRIORITATE MAJORĂ**

*Capitolul respectiv include domeniile cu un impact major asupra dezvoltării durabile a țării.*

 *Educația, constituind o prioritate națională, are un rol primordial în crearea premiselor pentru dezvoltarea umană durabilă și edificarea unei societăți bazate pe cunoaștere. Astfel, prioritățile formulate pentru sectorul respectiv sunt axate pe asigurarea accesului la educație, pe calitatea acesteia, oameni competitivi, bine educați în domenii relevante care contribuie la creștere economică.*

*Funcționarea eficientă a organelor justiției este un element important al unei societăți democratice, iar constituirea unui sistem judiciar independent, lipsit de influențe externe în actul de justiție este un indicator al devotamentului statului fată de aspirațiile integrării europene. Astfel, obiectivul strategic în acest sens reprezintă asigurarea unui sistem al justiției accesibil, eficient, independent, transparent, profesionist şi responsabil faţă de societate, care să corespundă standardelor europene, să asigure supremaţia legii şi respectarea drepturilor omului.*

*Un element de o importanță incomensurabilă pentru atragerea investițiilor străine în țară reprezintă infrastructura drumurilor, astfel Guvernul va depune eforturi maxime întru reabilitarea drumurilor naționale și locale, dar și dezvoltarea serviciilor de transport.*

*Mai mult ca atît, o atenție sporită Guvernul Republicii Moldova va acorda reintegrării țării.*

*De asemenea, priorităţile de politici sectoriale pe termen mediu sunt subsumate obiectivului strategic al integrării europene a Republicii Moldova şi vizează facilitarea realizării acestuia, inclusiv contribuind la implementarea eficientă a Acordului de Asociere cu Uniunea Europeană.*

1. **Educație**

1) Asigurarea relevanței studiilor pentru viață și economia națională

2) Consolidarea sistemului de învățare pe tot parcursul vieții din perspectiva formării generale și a formării profesionale continue

3) Consolidarea instituțională și perfecționarea modelelor de finanțare a învățământului

4) Asigurarea accesului la educație de calitate și eficientizarea procesului educațional

**2. Justiție și ordinea publică**

1) Asigurarea calității actului justiției

2) Implementarea Strategiei de dezvoltare a poliției

**3. Infrastructura**

1) Dezvoltarea infrastructurii drumurilor

2) Dezvoltarea infrastructurii feroviare și a serviciilor de transport de mărfuri și pasageri

3) Dezvoltarea infrastructurii tehnologiilor informației și comunicațiilor

1. **DOMENII PRIORITARE**

*Guvernul Republicii Moldova se aliniază la principiile bunei funcționării a economiei de piață, prin facilitarea și dezvoltarea unei conjuncturi favorabile dezvoltării mediului de afaceri. Eforturile îmbunătățirii mediului de afaceri vor rezulta în generarea de locuri de muncă, dar și producerea de bunuri și servicii calitative, necesare populației. Rezultatele activității mediului privat se răsfrâng direct și au impact asupra bugetului, pe toate dimensiunile sale.*

*Necesitatea accelerării reformelor din domeniul protecției sociale reiese din impactul major pe care îl are asupra reducerii sărăciei, prin asigurarea garanțiilor sociale ale persoanelor cu dizabilități și susținerea familiei și copilului.*

1. **Mediul de afaceri**

1) Facilitarea dezvoltării sectorului Întreprinderilor mici și mijlocii (IMM)

2) Crearea condițiilor pentru atragerea investițiilor străine directe în economia națională

3) Dezvoltarea și liberalizarea pieței forței de muncă

**5. Asigurarea necesităților stringente ale populației**

**5.1. Protecție socială**

1) Reforma incluziunii sociale a persoanelor cu dizabilități

2) Sustenabilitatea sistemului public de asigurări sociale

3) Îmbunătățirea politicilor de susținere financiară a familiilor cu copii și protecția copiilor în situație de risc și a copiilor separați de părinți

4) Susținerea socială a persoanelor cu venituri mici și a persoanelor în etate

**5.2. Sănătate**

1) Modernizarea asistenței medicale primare

2) Reforma asistenței medicale spitalicești

3) Asigurarea securității alimentare

4) Dezvoltarea infrastructurii de alimentare cu apă și sanitație

**6. Cercetare și inovare**

1) Racordarea cercetării și inovării la necesitățile de dezvoltare socio-economică a țării

2) Susținerea participării tinerilor cercetători în cadrul programelor tematice ale Uniunii Europene

1. **ALTE OBIECTIVE**

*Capitolul respectiv conține prioritățile ce adresează asigurarea continuității reformelor inițiate în anii precedenți, precum politicile publice cu aspect intersectorial. Acțiunile inițiate de Guvernul Republicii Moldova urmează să continue modernizarea și eficientizarea prestării serviciilor publice, care să contribuie la creșterea economiei și dezvoltarea socială; asigurarea securității Republicii Moldova, pe toate dimensiunile, dar și consolidarea eforturilor de realizare a angajamentelor luate în cadrul agendei de asociere cu Uniunea Europeană. Astfel, acestea vizează printre altele: reforma administrației publice, sporirea accesului și creșterea calității serviciilor medicale, implicarea tinerilor în viața social-economică a țării, dezvoltarea sectorului cultural, creșterea competitivității sectorului agroalimentar și asigurarea sustenabilității mediului înconjurător, asigurarea egalității între femei și bărbați etc.*

**7. Protecție socială**

1) Asigurarea abordării complexe a egalității între femei și bărbați

**8. Obiective generale**

1) Reforma administrației publice

2) Edificarea societății informaționale în sectorul public

3) Consolidarea managementului în domeniul finanțelor publice

4) Consolidarea capacității de administrare a veniturilor fiscale și vamale

5) Dezvoltarea infrastructurii Serviciului Vamal și Serviciului Fiscal de Stat

6) Consolidarea sistemului statistic național

7) Modernizarea și automatizarea proceselor electorale

**9. Energetica**

1) Îmbunătățirea eficienței energetice și valorificarea surselor de energie regenerabilă

2) Asigurarea securității aprovizionării cu energie electrică și cu gaze naturale

**10. Minerit, industrie și construcții**

1) Elaborarea planurilor urbanistice generale a localităților

**11. Sănătatea**

1) Reforma Serviciului de Supraveghere de Stat a Sănătății Publice

2) Controlul bolilor transmisibile și netransmisibile

3) Dezvoltarea asistenței medicale de urgență

4) Asigurarea accesibilității medicamentelor

**12. Protecția mediului**

1) Crearea și dezvoltarea infrastructurii de mediu

2) Restabilirea, protecția și conservarea diversității biologice

3) Reducerea riscurilor schimbărilor climatice și facilitarea adaptării la schimbările climatice a sectoarelor economiei naționale

4) Asigurarea epurării apei uzate urbane în conformitate cu cerințele Directivei 91/271/CEE

5) Reformarea sistemului de guvernare de mediu și dezvoltarea cadrului politic, legislativ și normativ în domeniul protecției mediului și utilizării raționale a resurselor naturale în conformitate cu angajamentele asumate în Acordul de Asociere RM-UE

**13. Comunicații**

1) Creșterea nivelului de securitate cibernetică și sporirea siguranței on-line

2) Operaționalizarea Sistemului Informațional Automatizat 112

**14. Agricultura**

1) Creșterea competitivității sectorului agroalimentar prin restructurarea și modernizarea pieței

2) Asigurarea gestionării durabile a resurselor naturale în agricultură

3) Dezvoltarea proceselor de post-recoltare

**15. Ordine publică și securitatea statului**

1) Consolidarea domeniului securității naționale

2) Implementarea Strategiei naționale de reformare a trupelor de carabinieri

3) Dezvoltarea capabilităților de intervenție în caz de incendii și situații de urgență

4) Fortificarea managementului frontierei de stat

5) Asigurarea gestionării eficiente a proceselor migraționale

6) Implementarea Strategiei Naționale de Integritate și Anticorupție

**16. Penitenciare**

1) Dezvoltarea capacităților și infrastructurii sistemului penitenciar și a condițiilor de detenție

**17. Apărare națională**

1) Dezvoltarea şi modernizarea capacității de apărare a Armatei Naționale

2) Creșterea şi menținerea contribuției Republicii Moldova la misiunile şi operațiile internaționale cu privire la consolidarea păcii

**18. Afaceri externe**

1) Consolidarea relaţiilor cu partenerii strategici de dezvoltare în vederea implementării agendei de reforme pentru atingerea obiectivelor fixate în Acordul de Asociere cu Uniunea Europeană

2) Sporirea eficienții activității serviciului diplomatic al Republicii Moldova

**19. Turism**

1) Valorificarea potenţialului turistic naţional şi promovarea imaginii Republicii Moldova ca destinaţie turistică

**20. Cultură**

1) Dezvoltarea infrastructurii instituțiilor de cultură

2) Salvgardarea patrimoniului cultural național

3) Susținerea dezvoltării industriilor creative în Republica Moldova

**21. Tineret și sport**

1) Creșterea nivelului de implicare a tinerilor în procesele decizionale și dezvoltarea serviciilor de tineret

2) Modernizarea infrastructurii sportive și susținerea sportului de performanță și de masă

**22. Prevenirea și combaterea violenței în familie**

1) Implementarea Strategiei naționale de prevenire și combatere a violenței față de femei și violenței în familie